વિજલપોર નગરપાલિકાની બહુચર્ચિત સામાન્ય સભા આજે મંગળવારે પાલિકાનાં કોમ્યુનીટી હોલમાં મળી હતી. કોઇ અનિચ્છનીય ઘટના ન બને તે માટે ભારે પોલીસ બંદોબસ્ત રાખવામાં આવ્યો હતો. પાલિકા પ્રમુખ જગદીશ મોદીએ અધ્યક્ષસ્થાનેથી સભા શરૂ કરતાં એજન્ડા ઉપરનાં તમામ 28 કામો મંજુર કરવાની વાત કરતાં ઉપપ્રમુખ પુંડકરના જુથ તથા કોંગ્રેસી ગંગાધર શુક્લા વિગેરેએ કામો ઉપર ચર્ચાની માંગ કરી હતી. જેને લઇને બંને જૂથો વચ્ચે વિવાદ સર્જાયો હતો. ઉપપ્રમુખના જુથના અનેક કાઉન્સીલરો અધ્યક્ષ ભણી ધસી આવી લોકશાહીના હિતમાં માહિતી મળે તે માટે કામોની ચર્ચા કરવાની માંગ કરી હતી.